OpenLLM-France/wikimedia huggingface dataset:
# Fuji-Yoshida

Fujiyoshida (富士吉田市, Fujiyoshida-shi) és una ciutat de la prefectura de Yamanashi, al Japó.
El febrer de 2016, la ciutat tenia una població estimada de 50.426 habitants i una densitat de població de 414 habitants per km². L'àrea total és de 121.74 km².

## Geografia

Fujiyoshida està situada a la base del mont Fuji, i està construïda sobre corrents antics de lava. És considerada una ciutat d'alta elevació, situada entre 2.140 i 2.800 metres sobre el nivell del mar. La ciutat està localitzada entre dos dels cinc llacs del Fuji.

### Municipalitats veïnes

* Prefectura de Yamanashi
** Tsuru
** Districte de Minamitsuru: Nishikatsura, Oshino, Yamanakako, Narusawa, Fujikawaguchiko
* Prefectura de Shizuoka
** Fujinomiya
** Districte de Sunto: Oyama

## Economia

Durant segles, els artesans de l'àrea de Fujiyoshida han produït tèxtils d'alta qualitat, i ara la ciutat és el centre tecnològic i de comerç del sud de la prefectura de Yamanashi.

## Agermanament

* Colorado Springs, Colorado, Estats Units, des del 1962
* Chamonix-Mont Blanc, France, des del 1978

## Referències

* ↑ «Fujiyoshida Welcomes You» (en anglès). Fujiyoshida City International Affairs Desk. [Consulta: 17 gener 2016].
* ↑ «US-Japan Sister Cities by State» (en anglès). Asia Matters for America. East-West Center. Arxivat de l'original el 2016-01-12. [Consulta: 20 novembre 2015].
* ↑ «International Exchange» (en anglès). List of Affiliation Partners within Prefectures. Council of Local Authorities for International Relations (CLAIR). Arxivat de l'original el 2016-03-04. [Consulta: 21 novembre 2015].

## Enllaços externs

* Pàgina web de l'ajuntament de Fujiyoshida (japonès)
# Copa iraniana de futbol

La Copa iraniana de futbol, oficialment Copa Hazfi, en persa جام حذفی, és la màxima competició futbolística per eliminatòries per a clubs de l'Iran.

## Historial

| Temporada | Campió | Marcador | Finalista |
| 1975-76 | Malavan | 4:1 | Teraktor Sazi |
| 1976-77 | Esteghlal | 2:0 | Homa |
| 1978-85 | | no es disputà | |
| 1986-87 | Malavan | 2:0 | Khibar Khorramabad |
| 1987-88 | Persepolis | 1:0 (1:0) (0:0) | Malavan |
| 1988-89 | Shahin Ahvaz | 4:4 (1:4) (3:0) | Malavan |
| 1989-90 | Malavan | 6:5 Penals | Esteghlal |
| 1990-91 | Persepolis | 2:1 | Malavan |
| 1992-93 | | no es disputà | |
| 1993-94 | Saipa | 1:1 (0:0) (1:1) | Jonoob Ahvaz |
| 1994-95 | Bahman | 2:1 (0:1) (2:0) | Teraktor Sazi |
| 1995-96 | Esteghlal | 5:1 (3:1) (2:0) | Bargh Shiraz |
| 1996-97 | Bargh Shiraz | 3:0 Penals | Bahman |
| 1997-98 | | no es disputà | |
| 1998-99 | Persepolis | 2:1 | Esteghlal |
| 1999-00 | Esteghlal | 3:1 | Bahman |
| 2000-01 | Fajr Sepasi | 3:1 (1:0) (2:1) | Zob Ahan |
| 2001-02 | Esteghlal | 4:3 (2:1) (2:2) | Fajr Sepasi |
| 2002-03 | Zob Ahan | 6:5 Penals (2:2) (2:2) | Fajr Sepasi |
| 2003-04 | Sepahan | 5:2 (3:2) (2:0) | Esteghlal |
| 2004-05 | Saba Battery | 4:2 Penals (1:1) (1:1) | Aboomoslem |
| 2005-06 | Sepahan | 4:2 Penals (1:1) (1:1) | Persepolis |
| 2006-07 | Sepahan | 4:0 (1:0) (3:0) | Saba Battery |
| 2007-08 | Esteghlal | 3:1 (0:1) (3:0) | Pegah |
| 2008-09 | Zob Ahan | 5:2 (0:1) (5:1) | Rah Ahan |

## Enllaços externs

* RSSSF
* mehrnews.com Arxivat 2012-10-05 a Wayback Machine.
# Vall del Cedró

El Cedró o Kidron (hebreu : he, Naḥal Qidron; també « vall de Qidron » ; àrab : ar, Wadi al-Joz) és una vall situada a Israel entre Jerusalem i el mont de les Oliveres, i és un lloc sovint evocat a la Bíblia. Al fons d'aquesta vall es troba el curs d'aigua que li ha donat el seu nom i que flueix només un cert període de l'any (aproximadament 9 mesos) però que coneix també riuades sobtades ocasionals en els mesos plujosos d'hivern. El riu ha afaiçonat l'estreta cadena de la Muntanya Scopus (818 m) i el mont de les Oliveres (808 m).
La vall del Cedró passa a uns quants centenars de metres al Nord del barri antic de Jerusalem i recorre els seus murs orientals, el mont del Temple, la ciutat de David i la separa del Mont de les Oliveres. Continua en direcció a l'est cap al desert de Judea i la Mar Morta. La colònia israeliana Kedar està situada en una aresta a sobre la vall. De vegades, l'aigua de la font de Gió fluïa a la vall, però va ser estat desviada pel túnel d'Ezequies per tal de subministrar-ne a Jerusalem.
Al temps de Crist, la vall del Cedró era sensiblement més profunda que avui, una vintena de metres aproximadament. Era encastada a l'oest per un tall abrupte mentre a l'est un pendent suau seguia la baixada del mont de les Oliveres. Semblaria haver estat en part omplerta pels romans.
Des de segles, la vall del Cedró és un lloc de sepultures. Durant el període hel·lenístic, al Segle I, van ser erigits magnífics monuments funeraris, encara visibles avui. Des de l'Edat mitjana, la tradició religiosa atribueix tres d'aquestes tombes a personatges importants de la història: Absalom, fill maleït del rei David; Jaume, « germà » de Jesús i primer bisbe de Jerusalem, i Zacaries, pare de Joan Baptista.
L'Evangeli menciona aquest lloc « on Jesús es retirava sovint amb els seus deixebles ». Aquí es troba l'església ortodoxa del Sepulcre de Maria.

## A la cultura

En els seus Destinées sur la poésie (Revue des deux mondes), Lamartine descriu la seva estada a Jerusalem, llavors devastada per la pesta. S'hi evoca la vall del Cedró.

## Referències

* ↑ Smith, Eli. Biblical researches in Palestine, Mount Sinai and Arabia Petraea: A journal of travels in the year 1838. Drawn up from the original diaries, with historical illustrations, by Edward Robinson, D.D.. II. Boston: Crocker & Brewster, 1841, p. 249.
* ↑ John Kitto. Kidron. II: Ibz-Zuz. Nova York: Mark H. Newman, 1846, p. 202–203.
* ↑ Ḥak̲lîlî, Rāḥēl. Jewish Funerary Customs, Practices And Rites In The Second Temple Period (en anglès). BRILL, 2005. ISBN 978-90-04-12373-1.
* ↑ «CATHOLIC ENCYCLOPEDIA: Brook of Cedron». [Consulta: 10 gener 2020].
* ↑ «CATHOLIC ENCYCLOPEDIA: Tomb of the Blessed Virgin Mary». [Consulta: 10 gener 2020].
# Murrieta Hot Springs

Murrieta Hot Springs és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.948 habitants.

## Demografia

Segons el cens del 2000, Murrieta Hot Springs tenia 2.948 habitants, 1.340 habitatges, i 769 famílies. La densitat de població era de 889,2 habitants/km².
Dels 1.340 habitatges en un 8,4% hi vivien nens de menys de 18 anys, en un 49,8% hi vivien parelles casades, en un 6,3% dones solteres, i en un 42,6% no eren unitats familiars. En el 38,5% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,85 i el nombre mitjà de persones que vivien en cada família era de 2,37.
Per edats la població es repartia de la següent manera: un 8,1% tenia menys de 18 anys, un 16% entre 18 i 24, un 13% entre 25 i 44, un 19,4% de 45 a 60 i un 43,6% 65 anys o més.
L'edat mediana era de 61 anys. Per cada 100 dones de 18 o més anys hi havia 81,2 homes.
La renda mediana per habitatge era de 27.311 $ i la renda mediana per família de 35.102 $. Els homes tenien una renda mediana de 39.081 $ mentre que les dones 28.594 $. La renda per capita de la població era de 19.991 $. Entorn del 5,2% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murrieta Hot Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 18 juliol 2010].
* ↑ «Geographic Comparison Table- Murrieta Hot Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Francisco de Moure

Francisco de Moure (Santiago de Compostel·la, c.1576 - Monforte de Lemos, 1636) fou un escultor manierista i barroc gallec.

## Biografia

Nascut a Santiago de Compostel·la, aviat es va traslladar a Ourense, on descobriria gràcies al seu avi matern, picapedrer de professió, la seva vocació artística.
Va viatjar a Castella, on va conèixer els treballs d'artistes que marcarien la seva obra, com Alonso Berruguete o Juan de Juni. Els seus inicis van ser com aprenent d'Alonso Martínez, a Ourense. Comença a treballar com escultor independent realitzant l'escultura de Sant Roc de la catedral d'Ourense. De la seva primera etapa destaquen el retaule major de l'església de Santo Estevo de Sandiás i el de San Pedro das Maos. Més endavant realitzaria obres com el Sant Maure de la catedral d'Ourense, el retaule de l'església de Beade a Ribadavia i cinc retaules pel convent de Samos.
Ja a Lugo realitzaria la seva obra més important, el cor de la Catedral. Quan el va acabar, el van contractar a Monforte de Lemos per realitzar el retaule de la capella major de l'església dels Jesuïtes, al Col·legi de Nostra Senyora de l'Antiga, una obra de mides impressionants i qualitat artística que no podria acabar. El 1636 mor a Monforte de Lemos i seria el seu fill Francisco qui acabaria aquesta obra monumental. foi un escultor manierista e barroco.

## Galeria d'imatges

* La Immaculada, al monestir de Samos.
# Creation Stories

Creation Stories és una pel·lícula biogràfica britànica del 2021 sobre Alan McGee i Creation Records, dirigida per Nick Moran. La pel·lícula va ser adaptada de l'autobiografia homònima de McGee del 2013, a càrrec d'Irvine Welsh i Dean Cavanagh. S'ha doblat i subtitulat al català.
Creation Stories es va estrenar al Festival de Cinema de Glasgow virtual el 24 de febrer de 2021 i es va estrenar de forma general el 20 de març.
El juny de 2021, RLJE Films va comprar els drets de distribució per llançar Creation Stories als Estats Units.

## Referències

* ↑ Wilkinson, Amber. «'Creation Stories': Glasgow Review». Screen. [Consulta: 27 febrer 2021].
* ↑ «Creation Records' Alan McGee: 'A film producer taking me to a crack house? Never! I found them myself!'». inews.co.uk, 22-02-2021. [Consulta: 27 febrer 2021].
* ↑ «Creation Stories review — an authentic capturing of a chaotic world». [Consulta: 27 febrer 2021].
* ↑ «Creation Stories, review: cocaine, rock stars and a 'simpering' Tony Blair». , 25-02-2021 [Consulta: 27 febrer 2021].
* ↑ «Creation Stories: Playing Liam and Noel Gallagher 'is a gift as an actor'». , 24-02-2021 [Consulta: 27 febrer 2021].
* ↑ «Creation Stories». Goita què fan, ara!. [Consulta: 10 març 2024].
* ↑ Monroe, Jazz. «Creation Records Movie From Trainspotting Team Set for March Release». Pitchfork, 14-01-2021. [Consulta: 27 febrer 2021].
* ↑ Nash, Anthony. «RLJE Films Acquires Brit Pop Pic Creation Stories». ComingSoon, 01-06-2021. [Consulta: 2 juny 2021].
# Friday the 13th

«Friday the 13th» té aquests significats:
* Friday the 13th (pel·lícula de 1980)
* Friday the 13th (pel·lícula de 2009)
# Efedràcies

Les efedràcies (Ephedraceae) són una família de gimnospermes de la divisió Gnetophyta. Va ser molt diversa en el passat, però només un gènere, Ephedra, ha arribat als nostres dies.

## Taxonomia

La família Ephedraceae inclou un gènere actual i nombrosos gèneres extints:
* Ephedra L.
* Alloephedra Tao et Yang †
* Amphiephedra Miki †
* Beipiaoa Dilcher et al. in Sun et al. †
* Chengia Y. Yang, L. Lin, Q. Wang †
* Drewria Crane et Upchurch †
* Eoantha Krassilov †
* Ephedrispermum Rydin et al. †
* Ephedrites Göppert et Berendt in Berendt †
* Erenia Krassilov †
* Leongathia Krassilov et al. †
* Liaoxia Cao et S.Q. Wu †
* Siphonospermum Rydin et Friis †

## Referències

* ↑ «BioLib: Biological library». [Consulta: 26 gener 2023].
# Vall de les Escorres I

Vall de les Escorres I és un jaciment arqueològic prehistòric situat a la Granadella. Va ser trobat l'any 2010 degut al projecte de millora de la carretera C-242. La prospecció va ser dirigida per l'arqueòloga Daria Calpena.

## Situació geogràfica i geològica

El jaciment està situat al municipi de la Granadella, a la comarca de Les Garrigues. Les seves coordenades UTM X: 299499.06, Y: 4584554.33 i es troba a una altitud de 445 m sobre el nivell del mar. Es troba a una elevació aterrassada d'explotació agropecuària, a la riba dreta de la Vall de les Escorres. La zona en la confluència dels termes municipals de la Granadella, Llardecans i Torrebesses, està envoltada de plantes d'oliveres.

## Descobriment i historiografia del jaciment

Per una part, es tenen referències orals de Mateu Esqueda i Ribes del Grup Cultural de Granyena de les Garrigues i de Xavier Martí de la Granadella.
Per altra banda, l'any 2010 es va realitzar una prospecció visual degut al projecte de millora de la carretera C-242. El qual va passar a ser una actuació de control promogut per INECO - INPASA, amb l'arqueòloga Daria Calpena com a directora Aquest es va realitzar des del 25 de novembre al 10 de desembre del mateix any.

## Descripció

El jaciment està datat del Paleolític mitjà, més concretament, les restes trobades de possible atribució paleolítica el situarien al Mosterià.

## Les troballes

Es té constància de l'aparició de diverses restes lítiques de sílex, trobats entre els camps situats entre dos massos. Actualment, les restes es troben a la Sala d'Arqueologia del Grup Cultural de Granyena de Les Garrigues.

## Referències

* ↑ «eGIPCI (eGestió Integral del Patrimoni Cultural Immoble)».
# Museu Letó de la Fotografia

El Museu Letó de la Fotografia (en letó: Latvijas Fotogrāfijas muzejs) és un museu especialitzat fundat el 1993 i situat a Riga (Letònia).

## Història

Instal·lat en una mansió que va pertànyer a un ric comerciant del segle xvi va sorgir el 1993 com una sucursal del Museu d'Història i Navegació de Riga.
Pretén fer conèixer i preservar el llegat fotogràfic de Letònia per la qual cosa realitza diferents activitats de divulgació entre les quals s'inclouen exposicions, visites guiades i conferències especialitzades, però també compleix una funció d'arxiu de negatius i llibres especialitzats.
A la segona planta de l'edifici existeix una exposició permanent titulada «Desenvolupament de la fotografia a Letònia entre 1839 i 1940» on inclou diverses tècniques fotogràfiques del segle xix, equip fotogràfic i també es pot contemplar un «fons de decoració» que va emprar a començaments del segle XX el fotògraf Martins Luste a la ciutat de Mazsalaca.
A la seva col·lecció compta amb uns 30.000 objectes relacionats amb la fotografia com ara negatius en plaques de vidre i en pel·lícula, diapositives, fotografies en paper, targetes postals, àlbums i càmeres fotogràfiques. Una part de la col·lecció que inclou unes 11.000 fotografies s'anomena «col·lecció Strenci Photo Studio» en estar especialitzada en la ciutat de Strenci.
Es realitzen exposicions temporals a la tercera planta de l'edifici sobre diversos autors i les seves instal·lacions inclouen un arxiu amb gran quantitat de negatius i una biblioteca.

## Referències

* ↑ «The Latvian Museum of Photography Letonia. Riga» (en anglès). [Consulta: 10 gener 2015 editor=photography-now.com].

## Enllaços externs

* Web del museu. (anglès) (letó)
# Fridley

Fridley és una població dels Estats Units a l'estat de Minnesota. Segons el cens del 2000 tenia 27.449 habitants.

## Demografia

Segons el cens del 2000, Fridley tenia 27.449 habitants, 11.328 habitatges, i 7.317 famílies. La densitat de població era de 1.043,1 habitants per km².
Dels 11.328 habitatges en un 28,2% hi vivien nens de menys de 18 anys, en un 48,6% hi vivien parelles casades, en un 11,6% dones solteres, i en un 35,4% no eren unitats familiars. En el 26,8% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,5% tenia menys de 18 anys, un 10,2% entre 18 i 24, un 31% entre 25 i 44, un 24,4% de 45 a 60 i un 12% 65 anys o més.
L'edat mediana era de 36 anys. Per cada 100 dones de 18 o més anys hi havia 96,7 homes.
La renda mediana per habitatge era de 48.372 $ i la renda mediana per família de 55.381 $. Els homes tenien una renda mediana de 38.100 $ mentre que les dones 29.997 $. La renda per capita de la població era de 23.022 $. Entorn del 5,3% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fridley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Fridley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Emiliano Daniel Armenteros

Emiliano Daniel Armenteros (Luis Guillón, província de Buenos Aires, Argentina, 18 de gener de 1986) és un futbolista argentí que juga actualment al CA Pinto.
# Gagarin (Rússia)

* Aquest article tracta sobre la població. Vegeu-ne altres significats a «Iuri Gagarin».
Gagarin (en rus: Гагарин) és una ciutat de l'óblast de Smolensk, a Rússia. Es troba a la vora del riu Gjat, a 58 km al nord-est de Viazma, a 206 km al nord-est de Smolensk i a 167 km a l'oest de Moscou.

## Història

La vila fou fundada el 1719 i adquirí l'estatus de ciutat el 1776. Fins al 1968 s'anomenava Gjatsk (en rus: Гжатск), fent referència al riu Gjat, que travessa la vila.
El 1968 la vila fou rebatejada com Gagarin en honor de Iuri Gagarin, nascut el 1934 a la localitat veïna de Klúixino.

## Personatges destacats

* Nikolai Noskov, cantant rus
# Cumanagoto

El cumanagoto (cumanogota, cumaná, kumaná); també chaima (chayma) és una llengua carib amenaçada de la costa oriental de Veneçuela. Era la llengua dels cumanagotos. Dialectes o llengües força relacionades, actualment extingits, són el palenque (presumiblement palank), el piritu (piritugoto), i l'avaricoto (Guildea 1998). Existeix com a mínim un terme en català, butaca, provinent del cumanagoto, del mot pu-ta-ka (seient).

## Notes

* ↑ Cumanagoto a Ethnologue (18th ed., 2015)
* ↑ «butaca». Gran Diccionari de la Llengua Catalana. Barcelona: Grup Enciclopèdia Catalana.
# Nervi sensitiu

Els nervis sensitius o nervis sensorials són els nervis aferents que reben els estímuls sensorials. Així contenen fibres, les fibres mecanoreceptores perceben el moviment corporal i la pressió, i les fibres nociceptives perceben les lesions de teixits.
Les neurones sensorials són les neurones que són activades per estímuls sensorials (vista, tacte, oïda, etc.), i els envien al sistema nerviós central, ja sigui al cervell o la medul·la espinal. A diferència de les neurones del sistema nerviós central (on els senyals provenen d'altres neurones), les neurones sensorials són activades per fenòmens físics, com ara la llum, el so, la temperatura, l'estimulació química, etc.
A nivell molecular, els receptors sensorials estan ubicats en la membrana cel·lular de les neurones sensorials i són responsables de la conversió dels estímuls físics i/o químics en impulsos elèctrics. El tipus de receptor emprat per una neurona sensorial determina el tipus d'estímul que serà sensible a ella. Per exemple, les neurones que contenen mecanoreceptors són sensibles a estímuls tàctils, mentre que els receptors olfactius són sensible a les olors.

## Enllaços externs

* Peripheral Neuropathy Fact Sheet a NINDS (anglès)
# Flutra (cràter)

Flutra és un cràter d'impacte en el planeta Venus de 6 km de diàmetre. Porta el nom d'un antropònim albanès, i el seu nom va ser aprovat per la Unió Astronòmica Internacional el 1997.

## Referències

* ↑ «Flutra». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Emiliano Adrián Insúa Zapata

Emiliano Adrián Insúa Zapata (nascut el 7 de gener de 1989), és un futbolista argentí, que juga al VfB Stuttgart, com a lateral esquerre.
Insúa és ciutadà de la Unió Europea perquè un dels seus avis era espanyol.

## Referències

* ↑ «Fitxa a sporting.pt». Arxivat de l'original el 2013-07-04. [Consulta: 27 agost 2013].
* ↑ «Insua has eyes for first team». Daily Post. Re–Published by Liverpool FC official site, 19-02-2007 [Consulta: 18 juliol 2010].

## Enllaços externs

* LFCHistory.net Profile
* Dades estadístiques sobre Emiliano Insúa a soccerbase.com
* ESPN Profile Arxivat 2010-05-04 a Wayback Machine.
# Frontó de Talamone

El Frontó de Talamone és un element arquitectònic de forma triangular amb relleus mitològics, que coronava el centre de la façana d'un temple de la civilització etrusca, etrusci (en llatí).
El frontó data del Segle II aC i és de l'estil hel·lenístic. Està fet de terracota, com gairebé tots els relleus dels frontons en les construccions etrusques.
Els etruscs van habitar en Etrúria, que abastava les regions italianes de l'Úmbria, Toscana, Laci i Roma. La civilització etrusca va perdurar del segle IX aC. fins a l'I dC, quan es va adaptar a la cultura de l'Imperi Romà.

## Conservació

El frontó està exposat a Orbetello (Grosseto), Itàlia.

## Referències

* ↑ «Exposició del frontó». Arxivat de l'original el 2017-02-22. [Consulta: 21 febrer 2017].

## Enllaços externs

* Web d'Orbetello Arxivat 2009-08-21 a Wayback Machine.
* Alfabet etrusc.
# Doble doble

Un doble doble és quan en un partit de bàsquet un jugador aconsegueix dobles dígits en dues valoracions diferents del partit, per exemple, si aconsegueix deu o més rebots i deu o més punts.

## Referències

* ↑ El TERMCAT accepta doble doble en lloc de doble-doble
* ↑ «What is a Double-Double in Basketball?», 02-02-2020. [Consulta: 8 agost 2021].
Viccionari
# Fangataufa

Fangataufa és un atol de les Tuamotu, a la Polinèsia Francesa. Administrativament depèn de la comuna de Tureia, però va ser cedit per l'Assemblea territorial al Centre d'Experimentació del Pacífic, junt amb l'atol Moruroa, per fer-hi proves nuclears. Està situat al sud-est de l'arxipèlag, a 40 km al sud-est de Moruroa.

## Geografia

L'atol té forma rectangular, de 8,5 km de llarg i 7,5 km d'ample, amb una superfície total de 45 km². Originalment no tenia cap pas a la llacuna interior, però les forces armades franceses van volar 400 m d'esculls per obrir un pas que facilités el programa de proves nuclears. És una zona militar amb accés prohibit sense autorització.

## Història

Fangataufa va ser descobert, el 2 de febrer de 1826, per l'anglès Frederick Beechey quan intentava localitzar la veïna Moruroa que havia descrit Philip Carteret. L'anomenà Cockburn. Va ser habitat durant el segle XX per recol·lectors de copra.
El 1964 va ser cedit per ser utilitzat de blanc en el programa nuclear francès. Entre el 1966 i 1996 s'hi van fer 5 explosions nuclears atmosfèriques i 10 subterrànies a una profunditat entre 500 i 700 m sota la llacuna.